《京口怀古二首·其二》
宋代·释仲殊

一昨丹阳王气销，尽将豪侈谢尘嚣。
衣冠不复宗唐代，父老犹能道晋朝。
万岁楼边谁唱月，千秋桥上自吹箫。
青山不与兴亡事，只共垂杨伴海潮。

作者简介：释仲殊，字师利，安州（今湖北安陆）人。俗姓张，名挥，仲殊其法号。尝应进士试，不中，弃家为僧，曾住苏州承天寺、杭州宝月寺。崇宁间自缢，事迹见《吴郡志》卷四二、《吴中人物志》卷一二、《栖真志》卷四。